Zvieracia farma – George Orwell

George Orwell, vlastným menom Eric Arthur Blair sa narodil v Indii v roku 1903, neskôr sa s rodinou presťahovali do Londýna, kde navštevoval prestížnu súkromnú školu Eton College. Pseudonym Orwell si zvolil podľa rieky, ktorá blízko Londýna. Bojoval v španielskej občianskej vojne na strane Španielska, proti Stalinovmu Sovietskemu zväzu. Do bojov 2. svetovej vojny sa nezapojil kvôli tuberkulóze, ale stal sa literárnym spravodajcom pre BBC a pravidelne prispieval aj do iných spravodajstiev. Po ukončení vojny napísal v roku 1944 antistalinistickú alegóriu Zvieracia farma. Vďaka tomuto krátkemu románu sa stretol s veľkým úspechom a finančnou zabezpečenosťou.

Dielo Zvieracia farma je alegóriou na vládnutie Stalina, satiricky poukazuje na ideály komunizmu. Poukazuje na absurditu systému a deformáciu pravidiel. Ohlasuje, že každý totalitný systém je nezmysel a nemá budúcnosť, pretože moc mení takmer každého.

Postavy:

**Jones** - človek, majiteľ farmy

**Major** – (Lenin) najstarší kanec, mal úctu zvierat, zakladateľ animalizmu, nabudil zvieratá na revolúciu, ale umiera hneď na začiatku diela

**Snehuliak** – jeden z vodcov, výrečný, no nemal pevný charakter, preto neskôr uteká z farmy

**Napoleon** – (Stalin) veľký kanec, získal si obdiv zvierat, neskôr absolutistický vládca, mal nad všetkými moc

**Kvičiak** – malé tučné prasa s prenikavým hlasom, výborný rečník

**Ďatelinka** – kobyla, neskôr jej začali vadiť zmeny na farme a cítila, že sa deje niečo zlé

**Boxer** – (Proletariát) veľký silný kôň, húževnatý a pracovitý, neinteligentný, upracoval sa na smrť

**Benjamín** – somár, najstarší člen farmy a aj najmrzutejší, vedel čítať, ale neprejavil sa

**Ovce** – primitívne prijímali príkazy Napoleona

**Sliepky, psy** – kruto chránili Napoleona

**Kravy, husi, holuby**... – ostatné zvieratá

Dej začína nepokojom na Panskej farme, zvieratá sú nespokojné s utláčaním. Spočiatku je idea mať farmu, kde si budú všetci rovní a všetci budú rovnako robiť. Spíšu pravidlá na tabuľu. Každý, kto chodí na dvoch nohách je nepriateľ a každý, kto chodí po štyroch alebo lieta je priateľ. Major naučí spievať zvieratá hymnu Zvieratá Anglicka. Major o tri dni umiera v posteli. Jeho myšlienky preberú Kvičiak, Snehuliak a Napoleon a položia tak základy animalizmu. Vyženú majiteľa Jonesa a začnú si budovať farmu na vlastný obraz. Panská farma je premenovaná na Zvieraciu farmu. Všetky zvieratá pracujú, až na prasatá, ktoré všetko riadia. Postupne sa tak inteligentnejšie zvieratá (prasatá) intrigami dostávajú na vedenie. Snehuliak a Napoleon majú nezhody o veterný mlyn. Napoleon vyženie Snehuliaka svojimi cvičenými psami. Oklame zvieratá, že to Snehuliak nechcel postaviť veterný mlyn. Všetko, čo sa neskôr nepodarilo na farme dali za vinu Snehuliakovi. Prasatá prepíšu pravidlá, jediný kto si to všimne je somár Benjamin, ktorý nič nehovorí, lebo rezignoval. Prasatá zavedú na farme teror, znižujú prídel jedla, aby mali pre seba viac, presťahujú sa do domu, naučia sa chodiť na dvoch nohách, popravujú zvieratá, ktoré nesúhlasia so stavom farmy. Zavedú aj nový slogan: „Všetky zvieratá sú si rovné, ale niektoré sú si rovnejšie.“ Začnú obchodovať s ľuďmi, pretože sa im míňajú zásoby. Napoleon, teraz nazývaný Vodca zakáže spievať hymnu Zvieratá Anglicka, pretože je moc revolučná. Ostatné zvieratá sa boja, nepredstavovali si takto zvieraciu farmu a boja sa, pretože všade sú vrčiace psy. Všetky zvieratá hladujú okrem psov a prasiat. Na staré časy si pamätajú už len Ďatelinka, Benjamin a Boxer, ktorý sa upracuje k smrti s nádejou, že pomôže k lepšej farme. Prasatá sa začnú obliekať, zavedú nové heslo: „Štyri nohy dobré, dve nohy lepši.“ Sedem prikázaní sa zruší a Farma je znova premenovaná na Panskú farmu.

Alžbeta Hajná